open-index/open-wikipedia-markdown huggingface dataset:
Kuopion synnytyssairaala

**Kuopion synnytyssairaala** oli Kuopiossa aluksi yksityisenä laitoksena sittemmin kaupungin synnytyssairaalana toiminut sairaala.

Kuopiossa aloitti 1893 toimintansa yksityinen synnytyssairaala, jonka omisti tohtori J. V. Johnsson. Sen omistajaksi tuli 1909 tohtori Eva Piispanen. Sairaala oli sijainnut eri osoitteissa muun muassa Kuninkaankatu 8:ssa ja vuodesta 1906 lähtien Puistokatu 4:ssä. Rakennusmestari Erkki Halonen (1880–1958) suunnitteli laitokselle oman rakennuksen osoitteeseen Käsityökatu 37, Käsityökadun ja Suokadun kulmaan. Eva Piispasen omistaman synnytyssairaalan rakennus valmistui 1914 ja toimi hänen hallinnassaan vuoteen 1946, jolloin laitos siirtyi Kuopion kaupungille. Kaupungin synnytyssairaala toimi rakennuksessa vuoden 1972 lopulle, jonka jälkeen tiloihin siirtyi kaupungin sisätautisairaala. Sen käytössä tilat olivat vuodenvaihteeseen 1988–1989, jolloin sairaalatoiminta siirtyi uuteen Valkeisen sairaalaan, ja tyhjilleen jääneen puutalon kohtalon sinetöi purkaminen.

## Lähteet
Lääninlääkäri

**Lääninlääkäri** oli Suomen valtion jokaiseen lääniin palkkaama ylin paikallinen lääkintöviranomainen. Piirilääkäriverkoston osaltaan korvannut lääninlääkärilaitos oli toiminnassa vuodesta 1943 vuoteen 1971, jolloin virat siirtyivät lääninhallitusten sosiaali- ja terveysosastojen käyttöön. Lääninlääkärin työnä oli etenkin hallinnollisten asioiden hoitaminen ja sairauksien enneltaehkäisy, kun taas kunnanlääkärit hoitivat potilaiden sairauksia. Lääninlääkäri johti lääninlääkärin toimistoa, jossa työskenteli myös apulaislääninlääkäri, lääninkätilö ja lääninterveyssisar. Ahvenanmaalla vastaava virkalääkäri oli maakunnanlääkäri. Vuonna 1973 apulaislääninlääkärin virat muutettiin oikeuslääkärin viroiksi.

Lääkintöhallituksen ja lääninhallituksen alaisuudessa toimineen lääninlääkärin tehtävänä oli muun muassa sairaan- ja terveydenhoidon valvominen omassa läänissään, tartuntatautien ehkäisytyö ja oikeuslääketieteellisten ruumiinavausten suorittaminen. Hänen valvottaviaan olivat myös läänin alueella työskentelevät lääkärit, kätilöt ja terveydenhoitajat. Lääninlääkärilaitos perustettiin 1939 säädetyllä lailla yleisestä lääkärinhoidosta, joka tuli voimaan 1943.

## Lähteet
Stearamidi

**Stearamidi** (C18H37NO) on amideihin kuuluva orgaaninen yhdiste. Yhdistettä käytetään esimerkiksi apuaineena polymeeritekniikassa ja muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa stearamidi on valkoista kiinteää ainetta. Yhdiste ei liukene veteen, mutta liukenee esimerkiksi etanoliin, dietyylieetteriin ja kloroformiin.

Stearamidia valmistetaan sulan steariinihapon ja ammoniakkikaasun reaktiolla.

Stearamidilla on useita käyttökohteita. Sitä käytetään polymeerien valmistuksessa apuaineena kalvojen valmistuksessa, helpottamaan kappaleiden irtoamista muoteista, liukasteaineena, apuaineena painomusteissa, kosmetiikkatuotteissa koostumuksen säätelyyn, korroosionestoaineena ja tekstiilien vedenhylkimiskäsittelyissä. Stearamidista syntetisoidaan esimerkiksi pinta-aktiivisia aineita, liukasteita, tekstiilinkäsittelyaineita ja vedenpuhdistuskemikaaleja.

## Lähteet
Nicholas Mead

**Nicholas Mead** (s. 12. maaliskuuta 1995) on yhdysvaltalainen soutaja. Hän on perämiehettömän nelosen olympiavoittaja.

Mead saavutti kahdeksikossa MM-kilpailuissa 2017 hopeaa. Seuraavan vuoden MM-kilpailuissa hän souti perämiehettömässä nelosessa mutta palasi kahdeksikkoon, jossa tuloksena oli viides sija vuoden 2019 MM-kilpailuissa ja neljäs sija Tokion olympialaisissa 2021. Vuosi 2022 ei tuonut perämiehettömässä nelosessa menestystä, mutta vuonna 2023 hän saavutti MM-hopeaa Justin Bestin, Michael Gradyn ja Liam Corriganin kanssa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan.

## Lähteet
Liam Corrigan

**Liam Corrigan** (s. 11. syyskuuta 1997) on yhdysvaltalainen soutaja. Hän on perämiehettömän nelosen olympiavoittaja.

Corrigan kilpaili Tokion olympialaisissa 2021 kahdeksikossa ja sijoittui neljänneksi. Vuoden 2022 MM-kilpailuissa sijoitus oli jälleen neljäs. Vuonna 2023 hän saavutti MM-hopeaa Justin Bestin, Nicholas Meadin ja Michael Gradyn kanssa perämiehettömässä nelosessa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan.

## Lähteet
Marian Enache

**Marian Florian Enache** (s. 5. elokuuta 1995) on romanialainen soutaja. Hän on pariairokaksikon olympiavoittaja ja Euroopan-mestari. Enache on pituudeltaan 200-senttimetrinen.

Enache saavutti mitaleita jo juniorien MM-kilpailuissa. Ensimmäisen yleisen sarjan arvokisamitalinsa hän saavutti EM-kilpailuissa 2018, kun hän ja Ioan Prundeanu ylsivät pariairokaksikossa hopealle. Saman vuoden MM-kilpailuissa he sijoittuivat kuudenneksi. Vuonna 2019 he saavuttivat EM-pronssia ja sijoittuivat MM-kilpailuissa kuudenneksi. Vuoden 2020 EM-kilpailuissa he sijoittuivat viidenneksi, ja seuraavana vuonna he jäivät B-finaaliin. Tokion olympialaisissa 2021 he sijoittuivat kokonaistuloksissa yhdeksänneksi.

Enache kilpaili vuosina 2022–2023 pariaironelosessa. Vuoden 2022 EM-kilpailuissa hän saavutti pronssia, ja saman vuoden MM-kilpailuissa tuloksena oli kuudes sija. Vuonna 2023 venekunta sijoittui EM-kilpailuissa viidenneksi. Saman vuoden MM-kilpailuissa he voittivat B-finaalin eli sijoittuivat kokonaistuloksissa seitsemänneksi. Vuonna 2024 Enache on soutanut pariairokaksikossa Andrei Cornean kanssa. He voittivat EM-kilpailuissa kultaa 6,52 sekunnin erolla hopeajoukkue Espanjaan. Pariisin olympialaisissa 2024 he voittivat kultaa 1,34 sekunnin erolla Alankomaiden venekuntaan. EM-kilpailuissa 2025 he saavuttivat hopeaa.

## Lähteet
Andrei Cornea

**Andrei Sebastian Cornea** (s. 10. marraskuuta 1999) on romanialainen soutaja. Hän on pariairokaksikon olympiavoittaja ja Euroopan-mestari.

Cornea kilpaili pariaironelosessa EM-kilpailuissa 2020 ja 2021 mutta ei yltänyt A-finaaleihin, kuten ei myöskään pariairokaksikossa Cristian Cojocarun parina vuoden 2022 EM- ja MM-kilpailuissa. Vuoden 2023 MM-kilpailuissa hän sijoittui pariaironelosessa seitsemänneksi. Vuodesta 2024 Cornea on soutanut pariairokaksikossa Marian Enachen kanssa. He voittivat EM-kilpailuissa kultaa 6,52 sekunnin erolla hopeajoukkue Espanjaan. Pariisin olympialaisissa 2024 he voittivat kultaa 1,34 sekunnin erolla Alankomaiden venekuntaan. Vuoden 2025 EM-kilpailuissa he saavuttivat hopeaa.

## Lähteet
Kiliann Sildillia

**Kiliann Eric Sildillia** (s. 16. toukokuuta 2002 Metz, Ranska) on ranskalais-guadeloupelainen jalkapalloilija, pelipaikaltaan laitapuolustaja. Hän edustaa Saksan Bundesliigassa pelaavaa SC Freiburgia. Hän kuuluu myös Ranskan olympiajoukkueeseen olympialaisissa 2024.

## Seurajoukkueura
Sildiliia on FC Metzin kasvatti, ja hän siirtyi seuran junioriakatemiaan vuonna 2010, pelattuaan ensin APM Metzin ja A.S. Montigny-lès-Metzin nuorissa.

Vuonna 2020 Sildillia siirtyi nykyisen seuransa, SC Freiburgin organisaatioon. Hän teki ensiesiintymisensä seuran edustusjoukkueessa 16. lokakuuta 2021 Saksan Bundesliigan ottelussa RB Leipzigia vastaan, jossa hän pelasi täydet minuutit. Kaudella 2021–2022 Sildillia pelasi seitsemässä Bundesliigan ottelussa ja kahdessa Saksan cupin ottelussa. 

Kaudella 2022–2023 Sildillia vakiinnutti paikkansa SC Freiburgin avauskokoonpanossa, nimittäin hän pelasi kaudella Saksan Bundesliigassa 27 ottelua, Eurooppa-liigassa seitsemän ottelua ja Saksan cupissa neljä ottelua.

Sildillia teki ensimmäisen maalinsa SC Freiburgin edustusjoukkueessa Eurooppa-liigan lohko-ottelussa kreikkalaista Olympiakosia vastaan 30. marraskuuta 2023. Sildillia pelasi kaudella 2023–2024 27 ottelua Bundesliigaa, yhdeksän ottelua Eurooppa-liigaa ja kaksi ottelua Saksan cupia.

## Maajoukkueura
Sildillia Ranskan 21-vuotiaiden maajoukkueen mukana karsinnoissa Slovakiassa järjestettäviin ikäluokan EM-kilpailuihin 2025. Hän pelasi niissä kolme ottelua Bosniaa ja Hertsegovinaa, Kyprosta ja Itävaltaa vastaan, joissa hän pelasi kaikissa täydet minuutit. 

Sildillia valittiin Ranskan olympiajoukkueeseen 2024.

## Lähteet
Tuomo Schroderus

**Tuomo Schroderus** (s. 18. huhtikuuta 1980 Sotkamo) on suomalainen pesäpallovalmentaja ja entinen pesäpalloilija, joka toimi viimeksi Miesten Ykköspesiksessä pelanneen Joensuun Mailan akatemiajoukkueen pelinjohtajana kaudella 2024.

Pelaajaurallaan Schroderus edusti vuoteen 2000 saakka Sotkamon Jymyä, jonka juniorijoukkueissa hän pelasi. Vuonna 2001 Schroderus siirtyi Joensuun Mailaan, jossa hän pelasi vuoteen 2010 saakka. Joensuun Mailassa Schroderus pelasi yhteensä 70 Miesten Ykköspesiksen ottelua ja 204 Miesten Superpesiksen ottelua. Pelaamissaan Miesten Superpesiksen otteluissa Schroderus löi yhteensä 11+120 juoksua, toi 53 juoksua ja keräsi 449 kärkilyöntipistettä, joista eniten kolmospesälle. Ulkokentällä Schroderuksen rooli oli lähes poikkeuksetta kakkosvahti ja sisäpelissä hänen yleisimmät lyöntinumeronsa olivat 5 ja 8.

Syksyllä 2023 Schroderus sai Pesäpalloliiton Itäisen alueen Vuoden valmennustiimin palkinnon yhdessä Matti Härkösen ja Petri Pennasen kanssa.

Schroderuksen poika Ukko pelaa pesäpalloa Joensuun Mailassa.

## Lähteet
Superpesiksen kuukauden lukkari

**Superpesiksen kuukauden lukkari** on valittu kaudesta 2021 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto.

Miesten palkinnon on useimmiten voittanut Aapo Komulainen (viisi kertaa) ja naisten palkinnon Mari Mantsinen (neljä kertaa).

## Palkinnon saajat

### Miehet
:

### Naiset
:

## Lähteet
* Superpesis Instagramissa
Air Indian lento 245

**Air Indian lento 245** oli Air Indian kansainvälinen reittilento Mumbaista Lontooseen, jonne sen oli määrä kulkea Kairon ja Geneven kautta. Lento oli lähestymässä Geneven lentoasemaa 3. marraskuuta 1950, kun se törmäsi Mont Blanc -vuoreen Ranskassa noin 4&nbsp;677 metrin korkeudessa kello 9.43. Kaikki koneessa olleet 48 ihmistä saivat surmansa.

Lentokone oli malliltaan Lockheed L-749 Constellation, rekisteriltään VT-CQP ja valmistenumeroltaan 2506. Kone oli valmistettu vuonna 1948. Koneessa oli neljän hengen miehistö, joista kaksi oli lentoemäntiä. Kapteenina toimi Alan R. Saint ja perämiehenä Vijay Yeshwant Korgaokar. Koneessa oli lisäksi kolme navigoijaa ja radisti. 

Koneen etsinnät viivästyivät myrskyisen sään vuoksi ja hylky löydettiin vasta 5. marraskuuta. Uskotaan, että miehistö tulkitsi sijaintinsa väärin, mihin vaikutti myös tuuli.

## Lähteet
Aryan Nations

**Aryan Nations** oli vuonna 1977 perustettu uusnatsijärjestö. Sen perustaja oli Richard Girnt Butler, joka oli Kristillinen identiteetti -teologiaa edustanut ja Wesley A. Swiftilta opetusta saanut pappi. Swiftin lisäksi Aryan Nationsin ideologiaan vaikutti William Porter Gale. Southern Poverty Law Center luokitteli Aryan Nationsin viharyhmäksi. Sen mukaan järjestö oli käytännössä Church of Jesus Christ–Christianin poliittinen siipi.

Aryan Nations aloitti vuosittaisten ”arjalaisten maailmankongressien” järjestämisen vuonna 1981. Se kokosi yhteen monia uusnatseja, skinheadeja, Ku Klux Klanin toimijoita ja muita valkoisen nationalismin kannattajia 1980–1990-luvuilla. Ryhmän tilat sijaitsivat Idahossa. 1980-luvulla Aryan Nationsin sisälle muodostettiin rakenne, johon kuuluivat nimettyjen johtajien alaisuudessa toimineet osavaltiokohtaiset alajärjestöt. Monet väkivaltaisen The Orderin jäsenet tutustuivat toisiinsa Aryan Nationsin tiloissa, mutta Richard Girnt Butler kiisti tienneensä mitään näiden rikollisesta toiminnasta. Huhtikuussa 1989 Aryan Nations järjesti Adolf Hitlerin satavuotispäivän kunniaksi juhlatilaisuuden, jossa esiintyi white power -yhtyeitä. Tästä alkoi kampanjointi nuorempien henkilöiden värväämiseksi liikkeen jäseniksi.

1990-luvulla useat merkittävät jäsenet lopettivat toimintansa Aryan Nationsissa. Useimmat osavaltiotason alajärjestöt kaatuivat vuoteen 1997 mennessä. 1990-luvun lopussa Aryan Nations sai runsaasti kielteistä julkisuutta. Sen entinen vartija Buford O’Neal Furrow Jr. avasi tulen juutalaisessa yhteisökeskuksessa Los Angelesissa haavoittaen viittä ja ampui tämän jälkeen kuoliaaksi postin filippiiniläistaustaisen työntekijän. Tekijä myönsi rasistiset motiivit. Lisäksi Richard Girnt Butlerin vartijat pahoinpitelivät naisen ja tämän pojan lähellä Aryan Nationsin tiloja. Syyskuussa 2000 oikeus asetti Aryan Nationsin toimijoille 6,3 miljoonan dollarin korvausvelvoitteen, josta 4,8 miljoonaa dollaria määrättiin Butlerin henkilökohtaisesti maksettavaksi. Butlerin katsottiin palkanneen tuomittuja rikollisia vartijoiksi, jättäneen nämä kouluttamatta ja sallineen näille aseenkannon. Aryan Nations menetti oikeuden ratkaisun myötä päämajansa. Butlerin kuoltua syyskuussa 2004 Aryan Nations hajosi keskenään kilpailleisiin ryhmiin. Vuonna 2010 Aryan Nations lopetti virallisesti toimintansa.

## Lähteet
Brabant-sur-Meuse

**Brabant-sur-Meuse** on kunta Koillis-Ranskassa Meusen departementissa Grand Estin alueella. Kunnassa asui 117 asukasta vuonna 2021 ja sen pinta-ala on 6,9 neliökilometriä.

## Maantiede
Brabant-sur-Meusen naapurikunnat ovat Consenvoye, Forges-sur-Meuse, Haumont-près-Samogneux, Regnéville-sur-Meuse ja Samogneux. Kunnan pinta-ala on 6,9 neliökilometriä ja korkeus merenpinnasta 180–337 metriä.

## Väestö
Vuonna 2021 Brabant-sur-Meusen väkiluku oli 117. Väkiluku on laskenut vuodesta 2010, jolloin kunnassa asui 138 asukasta. Pidemmällä otannalla väkiluku on kuitenkin nousussa, sillä vuosina 1968–1999 asukkaita oli alle 100. Vuonna 2007 Brabant-sur-Meusen asukkaista 55 prosenttia oli naisia ja 45 prosenttia miehiä. Suurin ikäryhmä oli 0–14-vuotiaat.


Tiedosto:Population - Municipality code 55070.svg|Brabant-sur-Meusen väestönkehitys vuosina 1962–2008.


## Lähteet

## Aiheesta muualla
Church of Jesus Christ–Christian

**Church of Jesus Christ–Christian** oli yhdysvaltalainen kristillisen identiteetin teologiaa edustanut kirkkokunta. Sen perusti Ku Klux Klanin jäsen Wesley A. Swift käytännössä jo 1940-luvulla, ja siitä tuli näkyvin kristillisen identiteetin teologiaa edustanut kirkko. Church of Jesus Christ–Christian -nimellä kirkkokunta aloitti toimintansa vuonna 1957. Nimivalinnalla korostettiin sitä liikkeen ydinuskomusta, jonka mukaan Jeesus ei ollut juutalainen.

Wesley A. Swift koulutti Church of Jesus Christ–Christianiin pappeja ja kiersi Yhdysvaltoja saarnaamassa opetuksiaan samanaikaisesti kun kansalaisoikeusliikkeen kampanjointi oli aktiivista. Swiftin omistautuneimpiin oppilaisiin kuului William Potter Gale, joka värväsi liikkeeseen tulevan Aryan Nations -johtaja Richard Girnt Butlerin. Galea alettiin epäillä useiden afroamerikkalaisten suosimien kirkkojen pommittamisesta. FBI tarkkaili sekä Swiftiä että Galea, koska heihin kytköksissä olleisiin henkilöihin kohdistui epäilyjä salamurhayrityksistä, terrorismista ja muusta rikollisuudesta, joka kohdistui Swiftin uhkaaviksi väittämiin henkilöihin.

Church of Jesus Christ–Christianin perustaja piti valkoisia todellisina ”israeliitteina” ja väitti juutalaisten syntyneen Eevan ja Saatanan seksuaalisesta kanssakäymisestä. 1970-luvulla Richard Girnt Butler julisti perustamansa Aryan Nationsin Church of Jesus Christ–Christianin työn jatkajaksi. Butlerin työ johtikin siihen, että kristillisen identiteetin teologia saavutti 1980-luvulla merkittävän aseman rasististen liikkeiden piirissä. Wesley A. Swiftin opetukset ja saarnat ovat edelleen laajalti käytössä kristillistä identiteettiä edustavissa piireissä.

## Lähteet
Miekkailu kesäolympialaisissa 2024 – miesten säilän joukkuekilpailu

**Miesten säilämiekkailun joukkuekilpailu [[Kesäolympialaiset 2024|Pariisin 2024 kesäolympialaisissa]]** kilpailtiin 31. heinäkuuta 2024 Grand Palais’ssa Pariisissa. Kilpailuun osallistui kahdeksan joukkuetta, joista jokainen koostui kolmesta varsinaisesta jäsenestä ja yhdestä varajäsenestä. Kilpailun voitti Etelä-Korea, hopeaa sai Unkari ja pronssia Ranska.

## Karsinta
Olympiamiekkailun joukkuekilpailuihin pääsi mukaan kahdeksan joukkuetta: maailmanrankingin neljä parasta ja näiden ulkopuolelta rankingissa korkeimmalla ollut joukkue kultakin neljältä karsinta-alueelta.

## Formaatti
Mukaan päässeet kahdeksan joukkuetta sijoitettiin yksinkertaiseen pudotuskaavioon. Puolivälierävaiheen voittajat jatkoivat välieriin, häviäjät sijoitusotteluihin. Välierien voittajat kohtasivat loppuottelussa ja häviäjät pronssiottelussa.

Kussakin joukkueessa kilpaili kolme varsinaista jäsentä ja yksi varajäsen. Ottelut koostuivat yhdeksästä osaottelusta niin, että kummankin joukkueen kaikki varsinaiset jäsenet ottelivat toisen joukkueen kaikkia varsinaisia jäseniä vastaan. Halutessaan joukkueet saattoivat korvata varajäsenellä kenet tahansa varsinaisen jäsenen ennen osaottelun alkua. Osaottelut kestivät kunnes toinen joukkueista saavutti pistetavoitteen. Tavoite kasvoi jokaisessa osaottelussa viidellä niin, että ensimmäinen osaottelu päättyi toisen joukkueen noustua viiteen pisteeseen, toinen kymmeneen ja niin edelleen. Voittaja oli se joukkue, joka ensimmäisenä saavutti 45 pistettä.

## Tapahtumat
Puolivälieristä välieriin pääsivät Etelä-Korea, Ranska, Unkari ja Iran. Välierissä Etelä-Korea voitti Ranskan pistein 45–39 ja Unkari niukasti Iranin 45–43. Pronssiottelussa kohtasivat Ranska ja Iran. Maailmanrankingissa yhdeksänneksi sijoitettu Iran oli päivän yllättäjä edettyään välieriin ja hävittyään siellä Unkarille vain niukasti. Ranskaa vastaan ottelu näytti kuitenkin jo varhaisessa vaiheessa selvältä, kun Sébastien Patrice voitti toisessa osaottelussa Farzad Baherin 5–0. Boladé Apithy ja Maxime Pianfetti eivät olleet omissa osaotteluissaan yhtä ylivoimaisia, mutta Ranska voitti lopulta selkein lukemin 45–25.

Loppuottelussa, kuten vuoden 2023 MM-finaalissakin, kohtasivat Etelä-Korea ja Unkari. Park Sang-won voitti ensimmäisessä osaottelussa kolminkertaisen olympiavoittaja Áron Szilágyin 5–4. Oh Sang-uk ja Gu Bong-il vahvistivat Etelä-Korean johtoa kasvattamalla omissa osaotteluissaan eroa Unkariin yhdellä ja kahdella pisteellä. Kahdessa seuraavassa osaottelussa tilanne pysyi jokseenkin samana, mutta kuudennessa osaottelussa András Szatmári toi Oh’ta vastaan Unkarin pisteen päähän Etelä-Koreasta. Seitsemännessä osaottelussa Etelä-Korean vaihtomies Do Gyeong-dong palautti joukkueensa menetetyn etumatkan voittamalla Krisztián Rabbin 5–0. Tästä kuuden pisteen tappioasemasta Unkari ei enää kyennyt nousemaan, vaikka viimeisessä osaottelussa Szilágyi tekikin kahdeksan pistettä ennen kuin Oh ratkaisi voiton Etelä-Korealle pistein 45–41. Olympiakulta oli Etelä-Korealle miesten säilän joukkuekilpailussa kolmas perättäinen.

## Ottelukaavio

**Sijoitusottelut**

## Sijoitukset

## Lähteet
Aapo Pölhö

**Aapo Pölhö** (5. syyskuuta 1951 Helsinki – 19. heinäkuuta 2023 Helsinki) oli suomalainen diplomaatti. Hän toimi urallaan muun muassa suurlähettiläänä Kairossa 1998–2002, Brysselissä 2007–2011 ja New Delhissä 2013–2016.

Helsinkiläinen koulupoika Pölhö sai stipendin kansainväliseen United World College of the Atlantic -lukioon Walesissä, josta hän valmistui ylioppilaaksi vuonna 1970. Hän opiskeli sitten Helsingin yliopistossa ja valmistui valtiotieteen kandidaatiksi vuonna 1976.

Palveltuaan ulkoministeriössä Helsingissä pari vuotta Pölhö sai ensimmäisen ulkomaankomennuksensa perheineen Bagdadiin, jossa vuoden kuluttua 1980 alkoi Irakin–Iranin sota. Perhe evakuotui Suomeen, mutta Pölhö jatkoi työskentelyä kaupungissa. 1990-luvun taitteessa Pölhö nimitettiin Geneveen jatkamaan Pasi Patokallion työtä Suomen edustajana YK:n aseidenriisuntakonferenssissa. Sen jälkeen Pölhön ura jatkui ensin turvallisuuspolitiikan toimiston päällikkönä Helsingissä ja myöhemmin Suomen Nato-edustuston päällikkönä Brysselissä. Lähi-Itään hän palasi vuosituhannen taitteessa Suomen Kairon-suurlähettiläänä ja toimi sitten ulkoministeriössä Afrikan ja Lähi-idän osaston päällikkönä. Hänen viimeinen asemapaikkansa oli suurlähettiläänä Intian New Delhissä vuoteen 2016, minkä jälkeen hän jäi eläkkeelle.

## Lähteet
Raul Soisalo

**Raul Soisalo** on suomalainen psykoterapeutti, entinen koulutusyrittäjä sekä talous- ja huumerikollinen. Soisalo on ennen uraansa psykoterapeuttina toiminut muun muassa seurakunnan nuorisotyöntekijänä ja kanttorina, jona hän on myös kuoronjohtajana levyttänyt hengellistä musiikkia. 

Soisalolla on ollut lukuisia yrityksiä, joista suurimman osan toiminta on sittemmin lakannut. Soisalon yritykset ovat järjestäneet etenkin erilaisia psykologia-alan koulutuksia, joissa on ollut mukana muun muassa oikeuslaitoksen ja lastensuojelun edustajia. Niistä Suomen Psykologinen Instituutti on järjestänyt myös muun muassa työnohjaaksi ja neuropsykiatriseksi valmentajaksi pätevöittäviä koulutuksia. Lisäksi hän on pitänyt yksityistä psykoterapeuttivastaanottoa ja kirjoittanut useita psykologian alaan kuuluvia tietokirjoja. Tietokirjojen lisäksi hän on kirjoittanut artikkeleita muun muassa Perheterapia- ja Opettaja-lehtiin.
## Rikokset
Vuonna 2023 Soisalo tuomittiin Helsingin hovioikeudessa törkeästä huumausainerikoksesta pitkään vankeustuomioon. Huumeiden ostamiseen Soisalo oli käyttänyt yrityksensä varoja. Jo vuonna 2018 hän oli jäänyt kiinni huumeiden hallussapidosta Helsingin käräjäoikeudessa. Soisalo oli toiminut hovioikeuden kouluttajana. Koulutustapahtuman tauolla hän oli mennyt käräjäoikeuden puolelle kahville ja sisäänpääsyn yhteydessä toimitetussa turvatarkastuksessa häneltä oli löytynyt huumausaineita.  

Soisalo on syyllistynyt myös lukuisiin talousrikoksiin, jotka ovat kohdistuneet hänen perustamiinsa yrityksiin ja niiden varojen väärinkäyttöön. Vuonna 2024 Soisalo tuomittiin ehdottomaan vankeuteen ja liiketoimintakieltoon hänen ajettuaan perustamiansa yrityksiä konkurssiin mittavan taloudellisen hyödyn tavoittelemaksi. Lisäksi hänet tuomittiin tässä yhteydessä myös törkeästä veropetoksesta. 
### Veneet
Soisalo on omistanut useita veneitä, joihin liittyviä epäselvyyksiä ja rikoksia on käsitelty laajasti mediassa. Vuonna 2018 hän osti yrityksensä kautta Mary Ann-nimisen purjeveneen, jonka hän kuljetti ja hylkäsi Kotkan satamaan. Myöhemmin laiva upposi ja uppoamiseen liittyvistä rikoksista hänet tuomittiin ehdottomaan vankeuteen. Toisen vastaavan laivan osalta Soisalo tuomittiin myöskin vankeusrangaistukseen. Lisäksi Soisalo on hylännyt huonokuntoisen laivan Rääkkylään, joka on nostanut mediahuomiota. 
## Bibliografia
**Koulunkäyntihaluttomuuden arviointiopas* (2008, yhdessä Arja Kinnarisen ja Mikko Haaralan kanssa) Carelia Consulting. 
Lisäksi Soisalo on julkaissut omistamansa Suomen Psykologisen Instituutin kustantamana seuraavat kirjat:
**Perheterapian kongressikirja* (2009)
**Systemia 1 - systemaattinen psykoterapia* (2011)
**Väkivallan preventio sosiaali- ja terveysalalla* (2011)
**Suisidiaalisuuden arviointi ja hoito* (2013)
**Särkyvä mieli - lasten ja nuorten psyykkinen oireilu* (2013)
**Psykoa johtamista* (2014)
**Systemia 2- ajankohtaisia aiheita ammattiauttajille* (2018) 
## Lähteet
Pyöröovi-ilmiö

**Pyöröovi-ilmiö** tarkoittaa ilmiötä, jossa päättävässä asemassa olevat henkilöt siirtyvät liike-elämän palvelukseen ja päinvastoin. Pyöröovi voi olla mahdollinen korruption muoto ja vahingollinen hallinnon avoimuudelle, mikäli se mahdollistaa poliittisen vaikutusvallan kauppaamisen yksityiselle piilossa. 

Pyöröovi-ilmiötä pidetään ongelmallisena siihen sisältyvien mahdollisten intressiristiriitojen takia. Pyöröovi-ilmiön nähdään tarjoavan erityisesti elinkeinoelämälle ja sen eturyhmille mahdollisuuden palkita sääntelijöitä ja päättäjiä aikaisemmasta käytöksestä.

Esimerkkejä pyöröovi-ilmiöstä ovat olleet muun muassa poliittisten päättäjien siirtyminen yksityisiin terveysfirmoihin kesken päätösvalmistelun. Keväällä 2020 Yle uutisoi entisen puolustusvoimien komentajan solmimasta konsulttisopimuksesta Lockheed Martinin kanssa kesken hävittäjähankintavalmistelun.

Pyöröovi-ilmiön laajuudesta ei ole saatavilla tilastoa. Avoimuusjärjestöt ALTER-EU ja Transparency International arvioivat, että 50 prosentilla poliittiseen konsultointiin ja lobbaustoimintaan siirtyneistä henkilöistä on tausta EU:n toimielimissä.

## Katso myös
* Lobbaus
* Korruptio

## Lähteet
Kieran Bew

**Kieran Bew** (s. 18. elokuuta 1980 Hartlepool, Englanti) on englantilainen näyttelijä.

## Filmografia

### Elokuvat

### Televisiosarjat

## Lähteet
The Last Will and Testament

**The Last Will and Testament** on ruotsalaisen progressiivisen metallin yhtye Opethin konseptialbumi ja neljästoista studioalbumi, joka julkaistiin 22. marraskuuta 2024 Moderbolaget- ja Reigning Phoenix -levymerkkien kautta. Albumin piti alunperin ilmestyä jo 11. lokakuuta, mutta julkaisupäivää jouduttiin siirtämään valmistusprosessin odottamattomien viiveiden vuoksi. Albumi on yhtyeen ensimmäinen, jolla soittaa rumpali Waltteri Väyrynen.

## Kappaleet
#
#
#
#
#
#
#
#

## Kokoonpano
* Mikael Åkerfeldt – laulu, kitara
* Fredrik Åkesson – kitara, taustalaulu
* Martín Méndez – basso
* Joakim Svalberg – koskettimet, taustalaulu
* Waltteri Väyrynen – rummut, perkussiot

### Vierailijat
* Ian Anderson – puhe kappaleissa 1, 2, 4, 7 ja huilu kappaleissa 4, 7
* Joey Tempest – taustalaulu kappaleessa 2
* Mirjam Åkerfeldt – puhe kappaleessa 1

## Arvostelut
* Inferno: 
* Soundi: 
* Imperiumi: 7/10

## Lähteet

## Aiheesta muualla
*
Liu Yuchen

**Liu Yuchen** (, s. 25. heinäkuuta 1995 Peking, Kiina) on kiinalainen sulkapalloilija. Liu voitti hopeaa Li Junhuin kanssa sulkapallon nelinpelistä Tokion olympialaisista 2020.
## Yksityiselämä
Liun sisko, Liu Jing, on Kiinaa olympialaisissa kahdesti edustanut uimari. Liu kosi tyttöystäväänsä Huang Yaqiongia tämän kultamitaliseremonian jälkeen Pariisin olympialaisissa 2024.

## Lähteet
Huang Yaqiong

**Huang Yaqiong** (, s. 28. helmikuuta 1994 Quzhou, Kiina) on kiinalainen sulkapalloilija. Hän voitti olympiakultaa sulkapallon sekanelinpelistä Pariisin olympialaisissa 2024 Zheng Siwein kanssa. Huang voitti hopeaa sekanelinpelistä Tokion olympialaisissa 2020.

## Yksityiselämä
Huang alkoi pelaamaan sulkapalloa kahdeksanvuotiaana. 2. elokuuta 2024 Huangin poikaystävä Liu Yuchen kosi häntä kultamitaliseremonian jälkeen. Huang hyväksyi kosinnan.

## Lähteet
Ranskan buddhalainen unioni

**Ranskan buddhalainen unioni** (, lyh. **UBF**) on Ranskassa toimiva buddhalaisten järjestöjen valtakunnallinen kattojärjestö. Se on perustettu vuonna 1986 ja yhdistyksen tarkoituksena on mm. auttaa buddhalaisia järjestöjä integroitumaan ranskalaiseen yhteiskuntaan ja toimia tiedotuskeskuksena buddhalaisuutta käsittelevissä aiheissa. Lisäksi unioni on vuodesta 2004 hallinnoinut Vincennes’n pagodia, joka on Euroopan suurin. Unioni koostuu 99 jäsenjärjestöstä, jotka toimivat ympäri Manner-Ranskaa.

Vuodesta 2022 lähtien UBF:n puheenjohtajina ovat toimineet lama Thrinlé Gyatso ja Antony Boussemart.

UBF on Euroopan Buddhalaisen Unionin jäsenjärjestö.

## Lähteet
Phia Saban

**Phia Saban** on englantilainen näyttelijä, joka tuli tunnetuksi Helaena Targaryenin roolista fantasiasarjassa *[[House of the Dragon]]*. Hän on aiemmin näytellyt myös Netflix-sarjassa *[[The Last Kingdom]]*. Saban on valmistunut Guildhall School of Music and Dramasta.

## Filmografia

## Lähteet

## Aiheesta muualla
*
Enkeli (täsmennyssivu)

**Enkeli** viittaa seuraaviin:

* enkeli, taivaallinen henkiolento
* *[[Enkeli (veistos)|Enkeli]]*, Kauko Räsäsen veistos Lappeenrannassa
* ”Enkeli”, Tuomas Kauhasen kappale
* *[[Enkeli (albumi)|Enkeli]]*, CatCatin musiikkialbumi
* Enkeli, sarjakuvahahmo, nykyiseltä nimeltään Warren Worthington III
Sunisa Lee

**Sunisa "Suni" Lee** (alk. **Phabsomphou**, s. 9. maaliskuuta 2003 Saint Paul, Minnesota) on yhdysvaltalainen telinevoimistelija. Hän on voittanut moniottelussa olympiakultaa sekä joukkuekilpailussa olympiakultaa ja maailmanmestaruuden.

Lee nousi kansainväliselle huipulle Stuttgartin MM-kilpailuissa 2019. Hän voitti siellä kultaa joukkuekilpailussa sekä saavutti hopeaa permannolla ja pronssia nojapuilla. Hän sijoittui moniottelussa kahdeksanneksi ja puomin karsinnassa 12:nneksi. Tokion kesäolympialaisissa 2021 hän voitti kultaa moniottelussa sekä saavutti hopeaa joukkuekilpailussa ja pronssia nojapuilla. Hän sijoittui puomilla viidenneksi ja permannon karsinnassa 18:nneksi.

Lee palasi munuaisongelmien jälkeen arvokilpailuihin Pariisin kesäolympialaisissa 2024. Hän voitti kultaa joukkuekilpailussa sekä saavutti pronssia moniottelussa ja nojapuilla.

Lee on sukujuuriltaan hmong. Hänen vanhempansa muuttivat aikoinaan Laosista Yhdysvaltoihin. Leen isäpuoli John Lee halvaantui onnettomuudessa rinnasta alaspäin vuonna 2019 juuri ennen voimistelun Yhdysvaltain-mestaruuskilpailuja.

Lee kilpaili vuoden 2021 lopulla television tanssiohjelmassa *[[Dancing with the Stars]]*.

## Lähteet
Rebeca Andrade

**Rebeca Rodrigues de Andrade** (s. 8. toukokuuta 1999 Guarulhos) on brasilialainen telinevoimistelija. Hän on voittanut kaksi olympiakultaa ja kolme maailmanmestaruutta.

Andrade kärsi kilpauransa alkupuolella useista loukkaantumisista. Hän jäi varvasvamman vuoksi pois nuorten kesäolympialaisista 2014. Kesäkuussa 2015 tulleen ristisidevamman vuoksi hän oli yhdeksän kuukautta poissa kilpakentiltä. Vuonna 2017 hän sai nilkka- ja polvivamman, joista jälkimmäisen vuoksi hän joutui leikkaukseen ja oli poissa kilpailuista syyskuuhun 2018 saakka. Vuonna 2019 tulleen ristisidevamman vuoksi hän oli jälleen polvileikkauksessa ja poissa kilpailuista maaliskuuhun 2020 saakka.

Andrade sijoittui Rio de Janeiron kesäolympialaisissa 2016 joukkuekilpailussa kahdeksanneksi ja moniottelussa 11:nneksi. Yksittäisten telineiden karsinnoissa hän sijoittui 15:nneksi nojapuilla, 20:nneksi permannolla ja 22:nneksi puomilla. Dohan MM-kilpailuissa 2018 hän sijoittui joukkuekilpailussa seitsemänneksi ja oli yksittäisillä telineillä parhaimmillaan kymmenes nojapuilla. Tokion kesäolympialaisissa 2021 Andrade voitti hypyssä kultaa kahden hypyn keskiarvopistein 15,083, millä hän voitti yhdysvaltalaisen MyKayla Skinnerin 0,167 pisteellä. Hän saavutti moniottelussa hopeaa pistein 57,298, millä hän hävisi yhdysvaltalaiselle Sunisa Leelle 0,135 pistettä. Permannon loppukilpailussa hän oli viides. Karsinnoissa hän sijoittui puomilla 18:nneksi ja nojapuilla 19:nneksi. Kita-Kyūshūn MM-kilpailuissa 2021 Andrade voitti maailmanmestaruuden hypyssä 14,966 pisteellä ja saavutti hopeaa nojapuilla. Puomilla hän sijoittui kuudenneksi.

Andrade voitti Liverpoolin MM-kilpailuissa 2022 kultaa moniottelussa 56,899 pisteellä ja saavutti pronssia permannolla 13,733 pisteellä. Hän sijoittui joukkuekilpailussa neljänneksi sekä puomilla ja nojapuilla kahdeksanneksi. Hypyn karsinnassa hän oli kahdestoista. Antwerpenin MM-kilpailuissa 2023 hän voitti kolmannen maailmanmestaruutensa hypyssä 14,750 pisteellä. Lisäksi hän sai hopeaa joukkuekilpailussa, moniottelussa 56,766 pisteellä ja permannolla sekä pronssia puomilla. Nojapuiden karsinnassa hän oli viidestoista. Pariisin kesäolympialaisissa 2024 hän voitti kultaa permannolla, saavutti hopeaa moniottelussa 57,932 pisteellä, millä hän hävisi yhdysvaltalaiselle Simone Bilesille 1,199 pistettä, ja hypyssä sekä sai pronssia joukkuekilpailussa.

## Lähteet
Sven Lampa

**Sven Lampa** (17. marraskuuta 1839 – 2. joulukuuta 1914) oli ruotsalainen hyönteistutkija. Hän oli Ruotsin maanviljelysakatemian käytännöllinen entomologi 1887 ja sittemmin 1897–1909 Ruotsin valtion entomologisen laitoksen professori ja johtaja. Hän oli 1891–1901 aikakauslehden *Entomologisk tidskrift* ja 1891–1909 sarjan *Uppsatser i praktisk entomologi* toimittaja. Hän julkaisi kirjoituksia ja teoksia lähinnä käytännön hyönteistieteen alalta.

## Teokset
* *Våra för fruktträd och bärbuskar skadligaste insekter*
* *Förteckning öfver Skandinaviens och Finlands Macrolepidoptera* (1885)

## Lähteet
Altered Beast

**Altered Beast** on Sega AM1:n kehittämä ja Segan julkaisema beat ’em up-peli. Peli on julkaistu vuonna  kolikkopelinä ja myöhemmin muun muassa Sega Mega Drivelle, Amigalle, Atari ST:lle, Commodore 64:lle, ZX Spectrumille, MSX:lle, Amstrad CPC:lle, PC Enginelle ja DOSille.

## Pelaaminen

Peli sijoittuu Antiikin Kreikkaan ja pelaaja ottaa ohjaksiinsa Zeuksen kuolleista herättämän sadanpäämiehen (centurio), jonka Zeus lähettää pelastamaan Athenen, jonka ilkeä alamaailman herra Neff on vanginnut. Pelaaja joutuu kulkemaan läpi viisi kenttää taistellen epäkuolleita ja hirviöitä vastaan, ja joka kentän lopussa pelaaja kohtaa itseään muotoaan muuttavan Neffin pomovastustajana. Pelaajan on kerättävä jokaisessa kentässä kolme taikapalloa, joista jokainen kasvattaa pelaajan voimia; kolmannen pallon jälkeen pelihahmo muuttuu voimakkaaksi eläinhybridiksi (kuten ihmissudeksi), joilla on erikoisvoimia tuhota viholliset tehokkaammin tieltään. Peli mahdollistaa myös kaksinpelaamisen.

## Vastaanotto
Ilmestyessään Japanissa heinäkuussa 1988 *Altered Beast* oli sen kuukauden toiseksi eniten tienannein kolikkopeli, vaikkakin ilmestymisestään lähtien peli saikin ristiriitaisen vastaanoton, josta kritiikki on pääasiassa kohdistunut pelattavuuteen ja graafiseen ilmeeseen. Kritiikistään huolimatta peli nauttii nykyään kulttimaineesta ja sitä on peräti mielletty "yhdeksi Segan ikimuistoisimmista konsepteista."

## Lähteet

## Aiheesta muualla
*
Gripenbergin kortteli

**Gripenbergin kortteli** (ruots. *Gripenbergska kvarteret*) on umpikortteli Taka-Töölön kaupunginosassa Helsingissä. Kortteli rajautuu lännessä Mannerheimintiehen, pohjoisessa Savilankatuun, idässä Urheilukatuun ja Urheilukadun puistikkoon sekä etelässä Sallinkatuun. Arkkitehtuuriltaan kortteli edustaa 1920-luvun klassismia ja on ominaispiirteiltään säilynyt hyvin.

Korttelin rakennukset on suunnitellut arkkitehti Ole Gripenberg, jolta kortteli on saanut nimensä. Rakennuksista ensimmäinen valmistui vuonna 1925 ja viimeinen 1932. Korttelisuunnitelman on laatinut Sigurd Frosterus, jonka kanssa Gripenbergillä oli arkkitehtitoimisto Frosterus & Gripenberg. Gripenberg asettui itse asumaan yhteen korttelin taloista (Urheilukatu 24). 

Kortteli käsittää kymmenen asuinrakennusta, jotka kuuluvat yhdeksälle eri asunto-osakeyhtiölle. Korttelin keskimmäiset talot Mannerheimintie 33 ja Urheilukatu 20 kuuluvat molemmat asunto-osakeyhtiöön Bostadsaktiebolaget Boas Asunto-osakeyhtiö. Korttelin sisäpiha on symmetrinen ja aidaton.  Urheilukadun puolella korttelin keskiosan edustalla on kapea puistikko, joka kuitenkaan ei ulotu Sallin- eikä Savilankadun kulmaan saakka.

## Kuvia

Töölön pallokenttä Stadionin tornista kuvattuna.jpg |Gripenbergin kortteli vasemmalla Töölön pallokentän vieressä vuonna 1966.
GripenbergBlockFromNorthWest.jpg |Gripenbergin kortteli Mannerheimintien puolelta Savilannkadun kulmasta nähtynä
Urheilukatu GripenberginKortteli.jpg |Gripenbergin kortteli Urheilukadun puolelta nähtynä
GripenbergBlockPark.jpg |Gripenbergin korttelin edessä Urheilukadun puolella oleva puistikko


## Lähteet
Fis (sävel)

**Fis** eli F&#x266f; on yksittäisen oktaavin seitsemäs puolisävelaskel, jos oktaavi aloitetaan C:stä, ja se saadaan ylentämällä F. Se sijaitsee F:n ja G:n välissä ja on enharmoninen ges-sävelen kanssa.

## Skaalat

### Tavallisia F&#x266f;:sta alkavia skaaloja
* F♯-duuri: F&#x266f; G&#x266f; A&#x266f; H C&#x266f; D&#x266f; E&#x266f; F&#x266f;
* F♯-molli: F&#x266f; G&#x266f; A H C&#x266f; D E F&#x266f;
* F♯ harmoninen molli: F&#x266f; G&#x266f; A H C&#x266f; D E&#x266f; F&#x266f;
* F♯ melodinen molli (nouseva): F&#x266f; G&#x266f; A H C&#x266f; D&#x266f; E&#x266f; F&#x266f;
* F♯ melodinen molli (laskeva): F&#x266f; E D C&#x266f; H A G&#x266f; F&#x266f;
* F♯ itämainen molli: F&#x266f; G&#x266f; A H&#x266f; C&#x266f; D E&#x266f; F&#x266f;
Fes (sävel)

**Fes** eli F♭ on solfeesin 5. puolisävelaskel. Se on alennettu F eli se soi puoliaskelen alempaa kuin F. Koska F:stä puolisävelaskelen alapuolella on myös E, Fes on enharmoninen E:n kanssa. Fes on myös Cesin ohella toinen niistä alennetuista sävelistä, jotka soitetaan valkoiselta koskettimelta.

## Skaalat

Fesistä alkavat teoriassa seuraavat asteikot:

* F♭-duuri: F♭ G♭ A♭ B♭♭ C♭ D♭ E♭ F♭
* F♭-molli: F♭ G♭ A♭♭ B♭♭ C♭ D♭♭ E♭♭ F♭
* F♭ harmoninen molli: F♭ G♭ A♭♭ B♭♭ C♭ D♭♭ E♭ F♭
* F♭ melodinen molli (nouseva): F♭ G♭ A♭♭ B♭♭ C♭ D♭ E♭ F♭
* F♭ melodinen molli (laskeva): F♭ E♭♭ D♭♭ C♭ B♭♭ A♭♭ G♭ F♭

Näitä asteikkoja, joissa esiintyy kaksinkertaisesti alennettuja säveliä, ei käytännössä kuitenkaan juuri esiinny, vaan ne korvataan niiden kanssa enharmonisilla E-duurilla ja e-mollilla.
Rizza Islam

**Ronnie Steven ”Rizza” Islam** (s. 1990 Compton, Kalifornia) on yhdysvaltalainen rokotevastainen aktivisti. Center for Countering Digital Hate kertoi vuonna 2021 raportissaan, että Facebookissa ja Twitterissä levinneestä rokotevastaisesta materiaalista 65 % oli Islamin ja yhdentoista muun henkilön tuottamaa.

Islam kävi jo lapsena Nation of Islamin paikallisessa moskeijassa. Teini-ikäisenä hän työskenteli skientologian piirissä vanhempineen, jotka perustivat skientologien tukeman World Literacy Crusade -järjestön. Vuonna 2015 Islam joutui äitinsä ja joidenkin sisarustensa kanssa pidätetyksi petoksista epäiltynä. Samoihin aikoihin hän palasi Nation of Islamin aktiiviseksi jäseneksi ja nousi järjestössä merkittävään asemaan Tony Muhammadin avulla. Islam tapasi vuosina 2015–2016 moneen otteeseen Louis Farrakhanin rokotevastaisessa aktivismissa ja kilpailevien katujengien välisen rauhan edistämisessä tehtävän yhteistyön merkeissä. Islam oli yksi Nation of Islamin ja muiden rokotevastaisen toimijoiden, kuten Robert F. Kennedy Jr.:n yhteistyön alullepanijoista. Kennedy tutustui Tony Muhammadiin ja Louis Farrakhaniin Islamin välityksellä vuonna 2015.

Islam on toiminut National of Islamin lisäksi sen puolisotilaallisessa siivessä Fruit of Islamissa. Hän on pitänyt juutalaisia mediaa ja Hollywoodia hallitsevina. Hän on pitänyt hallituksen luomia kemikaaleja homoseksuaalisuuden yleisyyttä lisäävinä ja miehiä naisellistavina. Islamin mukaan Bill Gates oli koronapandemian taustalla. Islam väitti parantaneensa koronavirusinfektion erityisruokavaliolla. Hänen mukaansa rokotteet aiheuttavat autismia ja mRNA-pohjaiset rokotteet muuttavat ihmisen DNA:ta.

## Lähteet
Jean Nicolas

**Jean Nicolas** (9. kesäkuuta 1913 Nanterre, Ranska – 8. syyskuuta 1978) oli ranskalainen jalkapalloilija, pelipaikaltaan keskushyökkääjä.

Nicolas edusti koko ammattilaisuransa Rouenia vuodet 1932–1940. Hän voitti urallaan kerran Ligue 1:n parhaan maalintekijän palkinnon kaudella 1937–1938, jolloin hän teki 26 maalia. Ligue 2:ssa hän taas voitti palkinnon kolmesti kausilla 1933–1934, 1934–1935 ja 1935–1936. Hän pelasi urallaan yhteensä 91 liigaottelua, joissa hän teki 73 maalia. Nicolas debytoi Ranskan A-maajoukkueessa helmikuussa 1933 ja pelasi joukkueessa yhteensä 25 ottelua, joissa hän teki 22 maalia. Hän kuului joukkueen kokoonpanoon vuoden 1934 maailmanmestaruuskilpailuissa, jossa hän pelasi ottelun. Lisäksi hänet valittiin edustamaan joukkuetta myös vuoden 1938 MM-kilpailuissa, jossa hän pelasi 3 ottelua ja teki 3 maalia.

## Lähteet
Superpesiksen kuukauden tuomari

**Superpesiksen kuukauden tuomari** on valinta, jossa valitaan Superpesistuomareiden joukosta yksi tuomari joka kuukausi. 

Kuukauden tuomari valitaan nostattamaan tuomaritoiminnan saaman arvostuksen sille kuuluvalle tasolle, ja sitä kautta myös vaikuttaa lasten ja nuorten hakeutumista tuomaritoimintaan ja vahvistamaan niin sanottua "tuomaripolkua".

## Kuukauden tuomarit

## Lähteet
José Iraragorri

**José Iraragorri Ealo** (16. maaliskuuta 1912 Basauri, Espanja – 27. huhtikuuta 1983) oli espanjalainen jalkapalloilija, pelipaikaltaan hyökkääjä. Hän toimi pelaajauransa jälkeen myös valmentajana.

Iraragorri tunnetaan parhaiten urastaan Athletic Bilbaossa, jonka kanssa hän voitti Primera Divisiónin neljästi kausina 1929–1930, 1930–1931, 1933–1934 ja 1935–1936 sekä Copa del Reyn neljästi kausina 1929–1930, 1930–1931, 1931–1932 ja 1932–1933. Lisäksi hän edusti muun muassa San Lorenzoa ja Españaa. Hän debytoi Espanjan A-maajoukkueessa huhtikuussa 1931 ja pelasi joukkueessa 7 ottelua, joissa hän teki 2 maalia. Hän teki molemmat maalit vuoden 1934 maailmanmestaruuskilpailuissa.

## Lähteet
Isidro Lángara

**Isidro Lángara** (25. toukokuuta 1912 Pasaia, Espanja – 21. elokuuta 1992) oli espanjalainen jalkapalloilija, pelipaikaltaan keskushyökkäjä. Hän kykeni pelaamaan myös oikeana laitahyökkääjänä.

Lángara edusti uransa aikana Real Oviedoa, San Lorenzoa ja Españaa. Hän voitti jälkimmäisen kanssa Meksikon Primera Divisiónin kaudella 1944–1945. Hän oli liigan paras maalintekijä neljästi Primera Divisiónissa, kerran Segunda Divisiónissa ja kaksi kertaa Meksikon Primera Divisiónissa. Hän debytoi Espanjan A-maajoukkueessa huhtikuussa 1932 ja kuului joukkueen kokoonpanoon vuoden 1934 maailmanmestaruuskilpailuissa.

## Lähteet

## Aiheesta muualla
Årdalin kirkko (Årdal)

**Årdalin kirkko** () on Årdalin kunnassa Vestlandin läänissä Norjassa sijaitseva puinen pitkäkirkko vuodelta 1867.
## Lähteet

## Aiheesta muualla
Øvre Årdal

**Øvre Årdal** on taajama Årdalin kunnassa Vestlandin läänissä Norjassa. Taajaman pinta-ala on 1,9 neliökilometriä ja asukasluku 3&nbsp;082 vuonna 2024. Øvre Årdalissa on Norsk Hydron alumiinitehdas.
## Lähteet

## Aiheesta muualla
Sigurd Eldegard

**Sigurd Eldegard** (10. heinäkuuta 1866 Årdal – 30. tammikuuta 1950 Oslo) oli norjalainen näyttelijä, näytelmäkirjailija, teatteriohjaaja ja vuosina 1918–1920 Det Norske Teatretin johtaja Amund Rydlandin kanssa. Hänen tunnetuimpia näytelmiään on kansallisromanttinen vuonna 1905 ensi-iltansa saanut *Fossegrimen*, joka oli Norjan kansallisteatterin ensimmäinen uusnorjankielinen näytelmä. Se oli katsojamenestys, jota esitettiin yli sata kertaa. Saksalaismiehityksen aikana Eldegard oli fasistisen Nasjonal Samling -puolueen jäsen.
## Lähteet

## Aiheesta muualla
Aremarkin kirkko

**Aremarkin kirkko** () on Aremarkin kunnassa Østfoldin läänissä Norjassa sijaitseva tiilinen pitkäkirkko vuodelta 1861.
## Lähteet

## Aiheesta muualla
Barbun kirkko

**Barbun kirkko** () on Arendalin kunnassa Agderin läänissä Norjassa sijaitseva kivinen pitkäkirkko vuodelta 1880.
## Kuvia

Barbu kirke T188 01 0041.jpg|Kirkkosali

## Lähteet

## Aiheesta muualla
Øyestadin kirkko

**Øyestadin kirkko** () on Arendalin kunnassa Agderin läänissä Norjassa sijaitseva kivinen pitkäkirkko 1200-luvulta.
## Lähteet

## Aiheesta muualla
Austre Molandin kirkko

**Austre Molandin kirkko** () on Arendalin kunnassa Agderin läänissä Norjassa sijaitseva puinen ristikirkko vuodelta 1673.
## Kuvia

AMolandKrk interiør.jpg|Kirkkosali

## Lähteet

## Aiheesta muualla
Søs Fenger

**Charlotte "Søs" Fenger** (s. 2. joulukuuta 1961)  on tanskalainen laulaja. Hän toimi 1980-luvulla muun muassa Love Construction- ja News-yhtyeiden laulajana, kunnes julkaisi vuonna 1989 sooloalbumin *Vinterdage*. Hänen laulutyylinsä vaihtelee jazzista poppiin ja rockiin.
## Lähteet

## Aiheesta muualla
Batman: Caped Crusader (2024)

**Batman: Caped Crusader** on yhdysvaltalainen DC Comicsin Batman-hahmoon perustuva animaatiosarja.
Sarjan on luonut Bruce Timm ja tuottaneet Bad Robot Productions, 6th & Idaho Motion Picture Company, Warner Bros. Animation ja DC Studios. Amazon Prime Video julkaisi sarjan 10 jaksoisen ensimmäisen kauden 1. elokuuta 2024.

Sarja on saanut inspiraationsa 1940 - 1960–lukujen Batman–sarjakuvista ja on noir-tyylinen versio Batmanin tarinasta. Se kertoo nuoren Bruce Waynen rikosten vastaisen taistelun alkuajoista korruptoituneessa Gotham Cityssä.

## Ääninäyttelijät

## Lähteet
Prosessimetallurgia

**Prosessimetallurgia** on metallurgian osa-alue, joka tutkii metallituotteiden valmistusprosesseja. Metallien valmistusprosesseihin kuuluvat pyrometallurgia ja kuumissa lämpötiloissa käytetyt menetelmät. Prosessimetallurgiassa tutkitaan metallurgiaa primääri- ja sekundääritasolla. Tutkimukseen kuuluvat myös pelkistimien, metallien kestävyyden ja kierrätysmahdollisuuksien tutkimukset. Prosessimetallurgian avulla kehitetään myös metallien käsittelymenetelmiä ja metallintyöstöön liittyvää mittausta.

## Lähteet
The Last Kingdom

**The Last Kingdom** on brittiläinen historiallinen draamasarja, joka perustuu Bernard Cornwellin kirjasarjaan *[[Viimeinen kuningaskunta|Uhtred]]*. Televisiosarjaa esitettiin viisi tuotantokautta vuosina 2015–2022 ja jatkettiin elokuvalla *[[Seven Kings Must Die]]* (2023). Sarjaa tuotti aluksi BBC, mutta kolmannen kauden kohdalla se siirtyi Netflixille.

Sarja sijoittuu viikinkiaikaan ja kertoo viikinkien kasvattamasta saksimies Uhtredista. Hän päätyy palvelemaan Wessexiä hallitsevaa kuningas Alfredia, joka suunnittelee pienempien kuningaskuntien yhdistämistä Englannin kuningaskunnaksi.

## Lähteet

## Aiheesta muualla

*
Reuilly

**Reuilly** voi tarkoittaa seuraavia:

* Reuilly, kunta Euren departementissa Ranskassa
* Reuilly, kunta Indren departementissa Ranskassa
* Reuilly (AOC), viinintuotantoalue
Halkosaari (Lappeenranta)

**Halkosaari** on puistomainen saari Lappeenrannassa Kaupunginlahden suulla sataman itäpuolella. Se on yhdistetty mantereeseen pienellä sillalla. Saaressa on pienvenelaitureita ja pohjoiskärjessä Halkosaaren paviljonki. Halkosaaren ohi viereiselle Kaupunginlahdelle kulkee Saimaan syväväylä 4,0 metrin syvyisenä.

Lappeenrannan kaupunki ja Suomen Matkailijayhdistys alkoivat rakentaa kaupunkiin puistoja 1880-luvulla. Osansa tästä kehityksestä sai myös Halkosaari, joka kunnostettiin ja yhdistettiin sillalla mantereeseen. Matkailijayhdistyksen puheenjohtajana toimi läheisen Lappeenrannan kylpylän johtaja Maximilian Buch. Halkosaaren paviljonki on vuodelta 1895. Halkosaaressa oli mattolaituri 1950-luvulta alkaen. Huonokuntoinen laituri purettiin vuonna 2023.

Halkosaari on nimetty Mielenterveysseuran Mieli-paikaksi, mistä merkkinä on laatta paviljongin viereisessä rantakalliossa.

## Lähteet

## Aiheesta muualla

* Keisarillisia matkoja Kaakkois-Suomessa, Halkosaari
Reuilly (Indre)

**Reuilly** on kunta Ranskassa Indren departementissa Centre-Val de Loiren alueella. Se sijaitsee Arnonjoen varrella, noin 17 kilometriä Issoudunin kaupungista pohjoiseen.

Tarinan mukaan frankkien kuningas Dagobert I:n määräyksellä sinne perustettiin vuonna 638 Saint-Denis’n kuninkaallinen luostari. Luostari oli toiminnassa vuoden 1789 Ranskan suureen vallankumoukseen saakka. Karolingien ajalta peräisin oleva krypta ja primitiivinen romaaninen kirkko 1000-luvulta ovat jäljellä tästä uskonnollisesta toiminnasta. 1600-luvulla rakennettiin vanhan 1000-luvun feodaalilinnan paikalle Château de La Ferté. Sen suunnitteli arkkitehti François Mansart, ja se on Indren ainoa linna Ludvig XIV:n ajalta.

## Talous
Reuilly on viininviljelyseutua. Sen alkuperä juontaa juurensa 600-luvulle, jolloin kuningas Dagobert I lahjoitti sen niityt, pellot ja viinitarhat Saint-Denis’n luostarimunkeille. Vuonna 1365 Berryn herttua Jean julkaisi peruskirjan, joka koski Reuillyn viinien myyntiä. Se sisälsi esimerkiksi oikeuden periä veroja viinien myynnistä sekä noudatettavat sadonkorjuupäivät. Vuonna 1937 Reuillyn viinitilat saivat AOC-todistuksen valkoviineilleen, ja puna- ja roséviinit saivat sen vuonna 1961. Reuilly (AOC):n tuotantoalue oli vuonna 2014 233 hehtaaria. Nimitysalue kattaa 6 kuntaa: Indressä Reuilly ja Diou sekä Cherissä Lazenay, Chéry, Lury sur Arnon ja Preuilly.

## Tunnettuja kuntalaisia
*Marius Jacob (1879-1954), anarkisti
*Paul Surtel (1893-1985), taidemaalari
*Yves du Manoir (1904-1928), rugbypelaaja

## Lähteet

## Aiheesta muualla
Jordan Chiles

**Jordan Lucella Elizabeth Chiles** (s. 15. huhtikuuta 2001 Tualatin, Oregon) on yhdysvaltalainen telinevoimistelija. Hän on voittanut joukkuekilpailussa olympiakultaa ja maailmanmestaruuden. Hänellä on myös henkilökohtaisia mitaleja MM-kilpailuista ja Pan-Amerikan kisoista.

Chiles on kilpaillut kansainvälisellä tasolla vuodesta 2018. Tokion kesäolympialaisissa 2021 hän saavutti hopeaa joukkuekilpailussa ja sijoittui moniottelun karsinnassa 40:nneksi. Yksittäisten telineiden karsintakilpailuissa hän oli permannolla 13:s, nojapuilla 52:s ja puomilla 78:s. Liverpoolin MM-kilpailuissa 2022 hän voitti kultaa joukkuekilpailussa sekä saavutti hopeaa hypyssä ja permannolla. Moniottelun karsinnassa hän oli 12:s sekä nojapuilla 18:s ja puomilla 83:s. Pan-Amerikan kisoissa 2023 Santiagossa Chiles voitti kultaa joukkuekilpailussa sekä sai hopeaa hypyssä ja pronssia moniottelussa. Pariisin kesäolympialaisissa 2024 hän voitti kultaa joukkuekilpailussa. Hän sijoittui moniottelun karsinnassa neljänneksi, mutta koska hänen edellään oli kaksi yhdysvaltalaista, ei hän päässyt maakiintiön vuoksi moniottelun loppukilpailuun. Permannolla hän sijoittui viidenneksi.

## Lähteet